Apoteket ble startet i 1857 etter at dette var bestemt ved en kongelig resolusjon 4. desember 1856. Apoteket var det femte i Christiania. Etter en brann i 1859 der 18 personer omkom, ble ny apotekergård bygget. Denne var ferdig i 1861 tegnet av stadskonduktør Chr. H. Grosch, for apoteker Ole Andreas Haanshus. Ved ombygging i 1963 ble det opprinnelige offisinet gitt av apoteker Anders Tenøe til Norsk Farmasihistorisk Museum og montert i sin helhet på Norsk Folkemuseum på Bygdøy.